                             «Жас мамандармен жұмыс»

Мақсаты: Жас мамандарға көмек көрсету және ұжымда жағымды психологиялық ахуал қалыптастыру. Айналамыздағы адамдармен қарым – қатынасымыз қандай, олар кімдер, біз кімбіз, өзімізді өзіміз танимыз ба?, – деген сұрақтарға жауап іздеп, тұлғаның адами көзқарасын анықтау. Жас мамандарға кеңестер беру. 
Көрнекілігі: суреттер, нақыл сөздер, жұмыс парағы, слайд 
Нақыл сөздер: "Жас келсе іске” "Мен жастарға сенемін” 
"Әрбір бала – бір жұлдыз, Жарқырауына көмектес!” 
Құрметті ұстаздар! 
Өз қызметтерін аянбай, алаңсыз жүргізуіне ұшқыр ой, алғыр зейін, ашық көз, ояу көкірек керек екені даусыз. Сергек қимылмен, ширақ оймен, сезімтал жүрекпен адал еңбек ететін олардың зерделеріндегі ойларынан түйін алу. Бүгінгі мақсат, айналамыздағы адамдарымызбен қарым – қатынасымыз қандай, олар кімдер, біз кімбіз, өзімізді – өзіміз танимыз ба? деген сұрақтарға жауап іздеп, тұлғаның адами көзқарасын анықтау. 
Мектебіміздің қоғамдық өмірінде де алатын орны, атқаратын рөлі өз мәніндегі жас мамандардың ауызбіршілігін тудыру, көппен жұмыс істей білудің маңыздылығын, ерекшелігін тағы да айқындай түсу, жас мамандарға қажетті кеңес беру болды. 
Ендеше сіздерге сәттілік тілей отырып, тренингімізді бастаймыз. 
І. ЗЕЙІНДІ ЗЕРТТЕП ЗЕРДЕЛЕ 
* «МЮНСТЕРБЕРГ» ӘДІСТЕМЕСІ 
Бұл әдістеме зейіннің таңдамалылығын анықтауға бағытталады. 
Нұсқау: 
Көптеген әріптердің арасында тұтас сөздер бар. Сіздің міндетіңіз: тез оқып отырып, сол сөздердің астын сызуыңыз керек. 

Арыстандай айбатты, 
Жолбарыстай қайратты 
Қырандай күшті қанатты 
Мен жастарға сенемін! - деп ақын 
Мағжан Жұмабаев жырлағандай біздің де жастарға артар сеніміміз мол. Сенім бар жерде үміт бар, үміт бар жерде өмір бар. Сондықтанда әрқашан сенімге лайықты болыңыздардегім келеді. 
1 – тапсырма. 
Жарқын шуағын төккен күн астында әр нәсілдің үш баласы қол ұстасып тұрғаны бейнеленген суретті көз алдыңызға елестетіңіз. 
«Сыртқы түстері әртүрлі болғанмен бұл балалардың жан дүниесі бірдей, сондықтан да ұлағатты ұстаздар оларға күн сәулесіндей бірдей мөлшерде мейірім шуағын төгеді….» 
2 – тапсырма. Түнгі аспан, жымыңдаған жұлдыздар, Жарығы сөнбеген бір үй бейнеленген суретті көз алдыңызға елестетіңіз 
«Түн. Айнала жым – жырт. Аспанда жымыңдаған жұлдыздар. Түгел ел ұйқыда, бірақ, ояу бір кісі бар. Ол – мұғалім. Ол қанша жыл ұстаз болғанмен, мектепте де, үйде де ертеңгі сабағына үлкен жауапкершілікпен дайындалып келеді….» 
3 – тапсырма. 
Біреуді нұсқап тұрған сұқ саусақ. 
«Біз сұқ саусағымызбен өзгені көрсетіп тұрғанда өзге үш саусағымызбен өзімізді көрсеткенімізді аңғара бермейміз. Ендеше, біз әлдекімді кінәлағанда, өзіміздің кінәміз бар ма, жоқ па, осы жағына көңіл бөлуіміз қажет. Әрбір ағаттық үшін кінәні өзгеден емес, өзімізден іздеу керек шығар….» 
Сіз қандай тәрбиешісіз? 

ІІ. ТЕСТ – ПСИХОДИАГНОСТИКА ҚҰРАЛЫ. 
Сіз қандай тәрбиешісіз? 
Жалпы диагностикалық, кәсіби лайықтылықты анықтау. 
1. Тәрбиеші қызметке қалай келдіңіз? 
а) жүрек қалауымен 
ә) кездейсоқ 
б) лажым жоқтықтан 
2. Сіз үшін тәрбиеші жұмысы: 
а) керемет жұмыс 
ә) күнкөріс үшін 
б) бас қатыру 
Тәрбиенушілердін сіздің біліміңізге көзқарасы 
а) өте сауатты деп есептейді 
ә) қанағаттанарлық 
б) олардың көзқарасында жұмысым жоқ 
4. Тәрбиенушілер арасында жарыс болатын болса: 
а) міндетті түрде менен көмек сұрайды 
ә) кейде 
б) маңыма мүлде жоламайды 
5. Сіздің сабақ өту тәсіліңіз қандай? 
а) оқулықтан тыс қызықты материалды жиі пайдаланамын 
ә) сирек қолданамын 
б) оқулықпен шектелемін 
6. Сіздің қатеңізді озат тәрбиеші тапты: 
а) қатені мойындап, кешірім өтінемін 
ә) үндемей құтыламын 
б) өзімдікі дұрыс деп, жеңістік бермеймін 
7. топта тыс жұмысты ұйымдастыруда 
а) оқушылар арасында жиі - жиі жарыстар ұйымдастырамын 
ә) басшылар ескерткенде ғана 
б) бас ауыртқым келмейді 
8. Тәрбиенушілерге қол жұмсайсыз ба? 
а) мүлде қол жұмсамаймын 
ә) анда - санда 
б) «Аюға намаз үйреткен – таяқ» деп есептеймін 
9. Тәрбиеші болғаныңызға 
а) ризасыз 
ә) сізге бәрібір 
б) өкінесіз 
10. Ұжым арасында беделіңіз: 
а) өте жоғары 
ә) жақсы 
б) орташа 
Әрбір «а» жауабына – 5 ұпай, «ә» жауабына – 3 ұпай, «б» жауабына – 1 ұпай есептеңіз. 
45 - 50 ұпай жинасаңыз: 
Сіз шәкірт үшін биік тұлғасыз. Сіз бала тәрбиесіне жан - тәнімен берілген жансыз. 
44 - 21 ұпай жинасаңыз: 
Сіз арбаны да сындырмайтын, өгізді де өлтірмейтін күйде жүрсіз. Сізге көп іздену керек. 
20 - 11 ұпай жинасаңыз: 
Сіз босқа уақыт өткізіп жүрсіз. Орыныңызды бала жанын түсінетін шын мұғалімге босатқаныңыз жөн.
